Document ID: /fineweb-2-swissfilter-quality_10-filterrobots/filtered/02821.jsonl.gz/29

Kroatisch
Čime se bavi udruga beraber?
Za djecu i mlade stranoga podrijetla organiziramo dodatnu pouku (instrukcije). Poučavamo učenice i učenike između 10 i 20 godina starosti, sve stupnjeve i razrede. Osim pouke također im želimo pomoći ako imaju problema na socijalnom području i poduprijeti ih pri izboru zanimanja ili promjeni škole.
Naš cilj je pomoći učenicama i učenicima da se ovdje integriraju i pronađu svoje mjesto u društvu.
Tko su učitelji?
Kod berabera poučavaju studenti s fakulteta ili viših strukovnih škola. Nastojimo pronaći za svaku učenicu i svakog učenika koji dođe k nama, odgovarajućega učitelja koji može najbolje pomoći pri rješavanju problema svakoga učenika pojedinačno.
Koliko stoji pouka kod berabera?
Imamo pojedinačnu i grupnu pouku (za dva učenika/dvije učenice, ili braću i sestre ili učenike iz istoga razreda, u svakom slučaju s istim poteškoćama.) Po učeniku/učenici nudimo najviše dva sata pouke tjedno. Pojedinačna pouka stoji CHF 20 po satu, grupna CHF 12.50 po djetetu i po satu.
Gdje se održava pouka?
Obično poučavamo kod učenika/učenice kod kuće. Neki učitelji poučavaju i kod sebe kod kuće, u svakom slučaju mjesto se dogovara s roditeljima.
Kako se može prijaviti?
Na našoj Web stranici www.beraber.ch à Anmeldung à als Schüler anmelden.
Odaberite jednostavno grad (Basel, Zürich, Bern) u kojem se treba održati pouka.
Što se događa nakon Online-prijave?
Mi ćemo vam se javiti i pozvati vas na razgovor u naš ured čim pronađemo odgovarajućeg učitelja za vaše dijete.
Na sva daljna pitanja rado ćemo vam odgovoriti putem E-maila!
Srdačan pozdrav
beraber Team